**Rəsul Afiq oğlu Tağıyev** (18 avqust 1976; Azərbaycan SSR) — Azərbaycan Silahlı Qüvvələrinin general-leytenantı, Azərbaycan Dövlət Sərhəd Xidmətinin şəxsi heyətlə işlər üzrə rəis müavini, Çevik Hərəkət Qüvvələrinin sabiq komandanı, "Vətənə xidmətə görə" ordeninin tam kavaleri, Vətən müharibəsi iştirakçısı.

Hərbi xidməti
-------------

Rəsul Tağıyev 1976-cı il avqustun 18-də Azərbaycan SSR-də anadan olub.

Bakının Azadlıq meydanında keçirilən hərbi paradlardan 2-də Rəsul Tağıyev Dövlət Sərhəd Xidmətinin hərbi qulluqçularından ibarət parad heyətinə rəhbərlik edib — biri 2018-ci il iyunun 26-da Azərbaycan Silahlı Qüvvələrinin yaranmasının 100 illiyi münasibətilə keçirilən paradda "polkovnik" hərbi rütbəsində, digəri isə 2020-ci il dekabrın 10-da Vətən müharibəsində əldə edilən zəfər münasibətilə keçirilən hərbi paradda "general-mayor" ali hərbi rütbəsində.

Xidməti vəzifələrini yerinə yetirərkən əldə etdiyi yüksək nailiyyətlərə görə və Sərhəd Qoşunlarının yaradılmasının 85-ci ildönümü münasibətilə Azərbaycan Prezidenti İlham Əliyevin 30.07.2004-cü il tarixli 337 nömrəli Sərəncamına əsasən, kapitan Rəsul Tağıyev "Hərbi xidmətlərə görə" medalı ilə təltif edilib.

Xidməti vəzifələrini yerinə yetirərkən əldə etdiyi yüksək nailiyyətlərə görə və Sərhəd Qoşunlarının yaradılmasının 86-cı ildönümü ilə əlaqədar Azərbaycan Prezidenti İlham Əliyevin 15.08.2005-ci il tarixli 960 nömrəli Sərəncamına əsasən, mayor Rəsul Tağıyev III dərəcəli "Vətənə xidmətə görə" ordeni ilə təltif edilib.

Xidməti vəzifələrini yerinə yetirərkən əldə etdiyi yüksək nailiyyətlərə görə və Dövlət Sərhəd Xidməti əməkdaşlarının peşə bayramı günü münasibətilə Azərbaycan Prezidenti İlham Əliyevin 14.08.2010-cu il tarixli 1066 nömrəli Sərəncamına əsasən, polkovnik-leytenant Rəsul Tağıyev "İgidliyə görə" medalı ilə təltif edilib.

Xidməti vəzifələrini yerinə yetirərkən əldə etdiyi yüksək nailiyyətlərə görə Azərbaycan Prezidenti İlham Əliyevin 14.08.2012-ci il tarixli 2390 nömrəli Sərəncamına əsasən, polkovnik Rəsul Tağıyev "Azərbaycan Bayrağı" ordeni ilə təltif edilib.

Xidməti vəzifələrini yerinə yetirərkən əldə etdiyi yüksək nailiyyətlərə görə və Dövlət Sərhəd Xidməti əməkdaşlarının peşə bayramı günü münasibətilə Azərbaycan Prezidenti İlham Əliyevin 28.08.2013-cü il tarixli 3099 nömrəli Sərəncamına əsasən, polkovnik Rəsul Tağıyev II dərəcəli "Vətənə xidmətə görə" ordeni ilə təltif edilib.

Xidməti vəzifələrini yerinə yetirərkən əldə etdiyi yüksək nailiyyətlərə görə və Dövlət Sərhəd Xidməti əməkdaşlarının peşə bayramı günü münasibətilə Azərbaycan Prezidenti İlham Əliyevin 16.08.2016-cı il tarixli 2274 nömrəli Sərəncamına əsasən, polkovnik Rəsul Tağıyev I dərəcəli "Vətənə xidmətə görə" ordeni ilə təltif edilib.

Azərbaycan Prezidenti İlham Əliyevin 16.08.2018-ci il tarixli 415 nömrəli Sərəncamına əsasən, polkovnik Rəsul Tağıyevə "general-mayor" ali hərbi rütbəsi verilib.

Sərhəd mühafizə orqanlarının yaranmasının 100 illiyi münasibətilə və dövlət sərhədinin mühafizəsinin təmin edilməsində, ərazi bütövlüyünün qorunub saxlanılmasında və sərhəd mühafizə orqanları qarşısında qoyulmuş tapşırıqları yerinə yetirərkən fərqləndiyinə görə Azərbaycan Prezidenti İlham Əliyevin 16.08.2019-cu il tarixli 1386 nömrəli Sərəncamına əsasən, general-mayor Rəsul Tağıyev III dərəcəli "Rəşadət" ordeni ilə təltif edilib.

Azərbaycan ərazilərinin işğaldan azad olunması və ərazi bütövlüyünün bərpa edilməsi zamanı döyüş əməliyyatlarına yüksək peşəkarlıqla rəhbərlik etdiyinə, hərbi qulluq vəzifəsini yerinə yetirərkən igidlik və mərdlik nümunəsi göstərdiyinə görə Azərbaycan Prezidenti İlham Əliyevin 09.12.2020-ci il tarixli 2338 nömrəli Sərəncamına əsasən, general-mayor Rəsul Tağıyev "Zəfər" ordeni ilə təltif edilib.

Cəbrayılın işğaldan azad edilməsi uğrunda aparılmış döyüş əməliyyatlarında iştirak edərək şəxsi igidlik və şücaət nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli 2358 nömrəli Sərəncamına əsasən, general-mayor Rəsul Tağıyev "Cəbrayılın azad olunmasına görə" medalı ilə təltif edilib.

Zəngilanın işğaldan azad edilməsi uğrunda aparılmış döyüş əməliyyatlarında iştirak edərək şəxsi igidlik və şücaət nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli 2363 nömrəli Sərəncamına əsasən, general-mayor Rəsul Tağıyev "Zəngilanın azad olunmasına görə" medalı ilə təltif edilib.

Azərbaycan Prezidenti İlham Əliyevin 17.07.2021-ci il tarixli 2769 nömrəli Sərəncamına əsasən, general-mayor Rəsul Tağıyev Dövlət Sərhəd Xidməti Döyüş Hazırlığı üzrə Baş İdarənin rəisi vəzifəsindən azad edilərək Dövlət Sərhəd Xidməti Çevik Hərəkət Qüvvələrinin komandanı vəzifəsinə təyin edilib.

Azərbaycan Prezidenti İlham Əliyevin 17.08.2022-ci il tarixli 3424 nömrəli Sərəncamına əsasən, general-mayor Rəsul Tağıyevə "general-leytenant" ali hərbi rütbəsi verilib.

Vətən müharibəsi
----------------

Vətən müharibəsi başlayan zaman general-mayor olan Rəsul Tağıyev Dövlət Sərhəd Xidmətində Döyüş Hazırlığı üzrə Baş İdarənin rəisi olub. O, Cəbrayıl və Zəngilanın işğaldan azad edilməsi uğrunda gedən döyüşlərə komandanlıq edənlərdən biri, habelə cənub cəbhəsinin ən hündür 2 zirvəsi — Bartaz və Şükürataz yüksəkliklərinin işğaldan azad edilməsi üzrə hərbi əməliyyatların rəhbəri olub.

Onun rəhbərlik etdiyi bölmələr vətən müharibəsində ilk və yeganə hadisə sayılan atıcı silahlarla qırıcı təyyarənin vurulmasını reallaşdırıblar. Azərbaycanın döyüş generallarından sayılan Rəsul Tağıyev həm də şəxsi heyətlə birbaşa döyüşlərdə iştirak etməsi ilə də bilinir. 2269 metr yüksəkliyi olan "Bartaz" zirvəsinə silah-sursatın çatdırılması, "Sığırt" döyüşlərində ermənilərin hücumunun qarşısını alan heyətə dəstəyin təmin edilməsi və ermənilərin dəfələrlə hücum etməsinə baxmayaraq Qafana qədər 10 kilometr dərinliklərdəki komunikasiya xətlərinə nəzarətə imkan verən postların götürülməsində və saxlanılmasında şəxsən iştirak edib. Sambo idman növü üzrə idman ustası olan general dünyanın 40-da çox ölkəsində keçirilən hərbi təlimlərdə iştirak edib.

Təltifləri
----------

* (26.06.2004) — III dərəcəli "Qüsursuz xidmətə görə" medalı
* (30.07.2004) — "Hərbi xidmətlərə görə" medalı
* (15.08.2005) — III dərəcəli "Vətənə xidmətə görə" ordeni
* (26.06.2009) — II dərəcəli "Qüsursuz xidmətə görə" medalı
* (18.08.2009) — "Azərbaycan Sərhəd Mühafizəsinin 90 illiyi" yubiley medalı
* (14.08.2010) — "İgidliyə görə" medalı
* (14.08.2012) — "Azərbaycan Bayrağı" ordeni
* (28.08.2013) — II dərəcəli "Vətənə xidmətə görə" ordeni
* (26.06.2014) — I dərəcəli "Qüsursuz xidmətə görə" medalı
* (18.08.2014) — "Azərbaycan Sərhəd Mühafizəsinin 95 illiyi" yubiley medalı
* (16.08.2016) — I dərəcəli "Vətənə xidmətə görə" ordeni
* (26.06.2019) — "Azərbaycan Respublikası Silahlı Qüvvələrinin veteranı" medalı
* (16.08.2019) — III dərəcəli "Rəşadət" ordeni
* (18.08.2019) — "Azərbaycan Sərhəd Mühafizəsinin 100 illiyi" yubiley medalı
* (09.12.2020) — "Zəfər" ordeni
* (10.12.2020) — "Vətən müharibəsi iştirakçısı" medalı
* (24.12.2020) — "Cəbrayılın azad olunmasına görə" medalı
* (25.12.2020) — "Zəngilanın azad olunmasına görə" medalı

İstinadlar
----------

1. ↑  *Normativ hüquqi sənədlərin vahid internet bazası.* "Dövlət Sərhəd Xidmətinin hərbi qulluqçularının təltif edilməsi haqqında Azərbaycan Prezidenti İlham Əliyevin 30.07.2004-cü il tarixli 337 nömrəli Sərəncamı". www.e-qanun.az ( (az.)). 01.10.2022. 2022-10-18 tarixində arxivləşdirilib. İstifadə tarixi: 01.10.2022.
2. ↑  *Normativ hüquqi sənədlərin vahid internet bazası.* "Dövlət Sərhəd Xidmətinin hərbi qulluqçularının təltif edilməsi haqqında Azərbaycan Prezidenti İlham Əliyevin 15.08.2005-ci il tarixli 960 nömrəli Sərəncamı". www.e-qanun.az ( (az.)). 01.10.2022. 2023-07-05 tarixində arxivləşdirilib. İstifadə tarixi: 01.10.2022.
3. ↑  *Normativ hüquqi sənədlərin vahid internet bazası.* "Dövlət Sərhəd Xidmətinin hərbi qulluqçularının təltif edilməsi haqqında Azərbaycan Prezidenti İlham Əliyevin 14.08.2010-cu il tarixli 1066 nömrəli Sərəncamı". www.e-qanun.az ( (az.)). 01.10.2022. 2022-10-19 tarixində arxivləşdirilib. İstifadə tarixi: 01.10.2022.
4. ↑  *Normativ hüquqi sənədlərin vahid internet bazası.* "Dövlət Sərhəd Xidmətinin hərbi qulluqçularının təltif edilməsi haqqında Azərbaycan Prezidenti İlham Əliyevin 14.08.2012-ci il tarixli 2390 nömrəli Sərəncamı". www.e-qanun.az ( (az.)). 01.10.2022. 2022-10-18 tarixində arxivləşdirilib. İstifadə tarixi: 01.10.2022.
5. ↑  *Normativ hüquqi sənədlərin vahid internet bazası.* "Dövlət Sərhəd Xidmətinin hərbi qulluqçularının təltif edilməsi haqqında Azərbaycan Prezidenti İlham Əliyevin 28.08.2013-cü il tarixli 3099 nömrəli Sərəncamı". www.e-qanun.az ( (az.)). 01.10.2022. 2022-10-18 tarixində arxivləşdirilib. İstifadə tarixi: 01.10.2022.
6. ↑  *Normativ hüquqi sənədlərin vahid internet bazası.* "Dövlət Sərhəd Xidmətinin hərbi qulluqçularının təltif edilməsi haqqında Azərbaycan Prezidenti İlham Əliyevin 16.08.2016-cı il tarixli 2274 nömrəli Sərəncamı". www.e-qanun.az ( (az.)). 01.10.2022. 2022-10-19 tarixində arxivləşdirilib. İstifadə tarixi: 01.10.2022.
7. ↑  *Normativ hüquqi sənədlərin vahid internet bazası.* "Dövlət Sərhəd Xidmətinin hərbi qulluqçularının təltif edilməsi haqqında Azərbaycan Prezidenti İlham Əliyevin 16.08.2019-cu il tarixli 1386 nömrəli Sərəncamı". www.e-qanun.az ( (az.)). 01.10.2022. 2022-10-19 tarixində arxivləşdirilib. İstifadə tarixi: 01.10.2022.
8. ↑  *Azərbaycan Prezidentinin saytı.* "Azərbaycan Silahlı Qüvvələrinin hərbi qulluqçularının təltif edilməsi haqqında Azərbaycan Prezidentinin 09.12.2020-ci il tarixli 2388 nömrəli Sərəncamı". www.president.az ( (az.)). 09.12.2020. 2022-10-19 tarixində arxivləşdirilib. İstifadə tarixi: 09.12.2020.
9. ↑  *Normativ hüquqi sənədlərin vahid internet bazası.* "Azərbaycan Silahlı Qüvvələrinin hərbi qulluqçularının "Cəbrayılın azad olunmasına görə" medalı ilə təltif edilməsi haqqında Azərbaycan Prezidenti İlham Əliyevin 24.12.2020-ci il tarixli 2358 nömrəli Sərəncamı". www.e-qanun.az ( (az.)). 01.10.2022. 2022-10-18 tarixində arxivləşdirilib. İstifadə tarixi: 01.10.2022.
10. ↑  *Normativ hüquqi sənədlərin vahid internet bazası.* "Azərbaycan Silahlı Qüvvələrinin hərbi qulluqçularının "Zəngilanın azad olunmasına görə" medalı ilə təltif edilməsi haqqında Azərbaycan Prezidenti İlham Əliyevin 25.12.2020-ci il tarixli 2363 nömrəli Sərəncamı". www.e-qanun.az ( (az.)). 01.10.2022. 2022-10-18 tarixində arxivləşdirilib. İstifadə tarixi: 01.10.2022.
11. ↑  *Normativ hüquqi sənədlərin vahid internet bazası.* "Dövlət Sərhəd Xidmətinin bir sıra hərbi qulluqçularının ali zabit heyəti vəzifələrinə təyin edilməsi haqqında Azərbaycan Prezidenti İlham Əliyevin 18.07.2021-ci il tarixli 2769 nömrəli Sərəncamı". www.e-qanun.az ( (az.)). 01.10.2022. 2022-10-18 tarixində arxivləşdirilib. İstifadə tarixi: 01.10.2022.
12. ↑  *, Elnur Akhundov.* "Vətən müharibəsinin 33-cü günü: Şükürataz zirvəsinin azad edilməsi həlledici rol oynayır - VİDEO". Xəzər Xəbər (az.). 2022-10-29. İstifadə tarixi: 2023-07-29.

| ⛭Azərbaycan Dövlət Sərhəd Xidmətinin ali zabit heyəti |
| --- |
| Elçin Quliyev  • Rəşad Sadiqov  • Firuz Şirinzadə  • İlham Mehdiyev  • Abbas Xəlilov  • Cavid Abdullayev  • Əfqan Nağıyev  • Araz Məmmədov  • Niyaməddin Tağıyev  • Rəsul Tağıyev  • Babək Qurbanov  • Müzəffər Pirizadə  • Elşən Verdiyev  • Bəhmən Babayev  • Azad Abdullayev |  |